Partido Comunista de Austria

O Partido Comunista de Austria (en alemán: Kommunistische Partei Österreichs, ou KPÖ) é un partido comunista austríaco. Fundado en 1918, foi prohibido entre 1933 e 1945 baixo o réxime austrofascista, e o dominio alemán en Austria na segunda guerra mundial. Tivo un importante papel na resistencia contra os nazis e o fascismo.

O partido publica un periódico chamado Volksstimmen (anteriormente Volksstimme) e preséntase ás eleccións, porén, non tivo representación parlamentaria federal dende 1959. Despois de perder o seu último representante no parlamento estatal, en Estiria en 1970, converteuse nun movemento marxinal con escasa importancia política. Nas eleccións celebradas o 22 de novembro de 2002 para o Consello Nacional, conseguiu só o 0.56% dos votos (27.568 dos 4.909.645), moi por debaixo do 4% mínimo para ter representación no Consello Nacional. Porén, conseguiu un 20% dos votos nas eleccións locais de Graz, no 2003, conservando esta fortaleza no 2012,Graz: KPÖ stellt Bedingungen e no 2005 volveu por primeira vez en 35 anos ao parlamento estatal, despois de conseguir o 6.3% dos votos en Estiria.

Forma parte do Partido da Esquerda Europea.

 Eleccións recentes 
   Resultados das últimas eleccións
   Ano
  Localización
  Porcentaxe de votos recibidos
   2006
  Austria
  1.01% ( 0.45%)
   2005
  Viena
  1.47% ( 0.83%)
   2005
  Estiria
  6.32% ( 5.31%)
   2004
  Europa
  0.78% (¿?)
   2004
  Carintia
  0.6% (¿?)
   2003
  Alta Austria
  0.80% (¿?)
   2003
  Baixa Austria
  0.77% (¿?)
   2004
  Tirol
  0.70% (¿?)
   2002
  Austria
  0.56% ( 0.08)


Despois de chegar ao seu mínimo histórico na maioría das eleccións da década de 1990, o KPÖ recuperou pouco a pouco. Dende o 2 de outubro de 2005, o partido está representado con catro escanos en Estiria. Debido a este éxito rexional e á repercusión que tivo nos medios de comunicación, o KPÖ logrou o 1.47% dos votos nas eleccións de Viena do 23 de outubro de 2005. Esta duplicación dos votos debeuse en parte en que se rebaixou a idade  mínima para votar aos 16 anos, por primeira vez. O partido conseguiu de novo representación nos distritos, algo que non lograba dende 1991.

 Notas 

 Véxase tamén 

 Ligazóns externas 
 Official homepage of the KPÖ
 Young Communists
 Austrian Communist Youth
 KomInform (seceded from the KPÖ)
 KPÖ Graz
 Campaign for the Ernst-Kirchweger-House (EKH)

Categoría:Partidos comunistas
Categoría:Partidos políticos de Austria